Adrianne Baughns-Wallace alizaliwa mwaka 1944 ni mwandishi wa habari wa runinga. Ni Mmarekani wa kwanza mwenye asili ya Afrika kuwa mtangazaji Uingereza, pia ni mwanachama wa Connecticut Women's Hall of Fame. Baughns-Wallace alizaliwa Bronx, New York na kulelewa mji wa New York. Alisomeshwa Shule ya St. Colombo, shule ya Washington Irving, na Chuo kikuu cha Albany, SUNY, ambapo alijikita katika mawasiliano. Kabla ya kuwa mwandishi wa utangazaji, alifanya kazi katika kampuni ya simu, shirika la magari na shirika la ndege. Pia alifanya kazi kama mtaalum wa madawa wa Air Force. Baughns-Wallace alianza kufanya kazi ya runinga huko Albany, New York, mwaka 1973. Mnamo mwezi Oktoba mwaka 1978, Baughns alitangazwa kuwa mtangazaji wa kipindi cha saa kumi na mbili jioni cha WFSB’s, kipindi cha Habari kilichotambulika kama Eyewitness News na kuwa mwanamke wa kwanza katika matangazo ya Habari ya jioni. Aliondoka WSFB mwezi Juni mwaka 1982 kwa lengo la kuanzisha kampuni yake ya runinga. Kuondoka kwake kulikuwa ni chaguo la kimaisha. Baughns-Wallace alisikika akisema "Nilikuwa nahitaji kufahamu mwenyewe kile mwanangu alichokuwa akihitaji na kitu tulicho hitaji katika Maisha yetu."